**Ordinær generalforsamling – Søndersted Forsamlingshus**

**Torsdag d.31. marts 2016**

**Referat**

**Referent**; Mette Norre Andersen

**Dirigent**; Henning Andersen

**Sekretær**; Mette Norre Andersen

**Stemmetæller**;

Indkaldelse til Generalforsamling er indkaldt rettidigt.

**Formandens beretning**

Bestyrelsen som tiltrådte i august 2015 er velfungerende. Der er en god sammensætning i bestyrelsen – håndværkere, praktiske grise mv. Dette gør, at vi har formået at få lavet en del projekter. Dels er der foretaget en del renoveringer og opdateringer – og dels er huset opdateret ift. hjemmeside, Facebook side og Mobilepay. Der er fortsat en del projekter forude, men det laves løbende i den grad tid og penge tillader det. Vi har fået gang i fællesspisninger, som har været efterspurgt – dette er en stor succes. Vi har stor glæde af vores sponsorer, som ligger et stort arbejde og sponsorater i huset.

Der var ros fra medlem – det er dejligt, at der bliver gjort så meget arbejde – og at fællesspisninger er genindført.

**Fremlæggelse af årsregnskab**

Regnskabet blev fremlagt af kasserer og godkendt af generalforsamlingen.

**Indkomne forslag**

Ingen forlag.

**Fastsættelse af kontingent**

Formanden kom med forslag om at ensrette betaling af kontingent, således at der ikke er differentiering i betalingen mellem enlige og familier. Der blev fremsagt flere forslag til en mulig løsning – dette tages op på næstkommende bestyrelsesmøde.

**Valg**

* Formand Nicolai Andersen blev genvalgt for de næste 2 år.
* Bestyrelsesmedlem Roy Christensen blev genvalgt for de næste 2 år.
* Suppleant Palle Heerwagen og suppleant Hanne Kiesbuy ønsker desværre ikke at fortsætte.

Ændring i vedtægterne – valg til bestyrelsen fremover; formand og 1 bestyrelsesmedlem vælges i lige år. Kasserer og 2 øvrige bestyrelsesmedlemmer vælges i ulige år.

**Evt.**

Bente Röttig åbner en Bed-and-Breakfast – som en start fra juni til og med august dette år. Der stilles forslag om et samarbejde i forhold til anbefaling af dette. Dette tages op på næstkommende bestyrelsesmøde.

Fremover vil bestyrelsesvedtægter, regnskaber, referater mv. blive lagt ud på hjemmesiden.